แม้ว่าร้านเล็กๆ ริมถนนกรุงเทพนนท์ร้านนี้ แต่ก็ยากพอควรที่จะมองเห็น เพราะดูเผินๆก็เหมือนร้านค้าตึกแถวทั่วไป ที่จอดรถด้านหลังร้านก็รถได้ประมาณ 7-8 คัน ภายในร้านก็มีที่นั่งอยู่ 30 กว่าที่นั่ง การตกแต่งภายในร้านดูง่ายๆสบายๆ ใช้สีสันสดใส อาหารส่วนใหญ่จะเป็นอาหารเมนูยุโรป แต่ก็มีอาหารไทยและเวียตนาม (เฝอ) ด้วย ในส่วนการบริการก็เป็นแบบกันเอง คือกึ่งบริการตัวเอง ถ้าไม่คิดมากก็สนุกดี ในเรื่องความสะอาดนั้นจัดว่าสะอาดมากทีเดียว สำหรับรสชาติอาหารนั้นถ้าเป็นอาหารยุโรปถือว่า รสชาติทีนี่ไม่ด้อยกว่าโรงแรมหรูเลยทีเดียว ส่วนอาหารไทยและอื่นๆ ก็จัดว่าไม่ผิดหวังเหมือนกัน เมนูที่ทางร้านแนะนำ จะเป็น พอร์ตช๊อป สเต็กเนื้อสัน โรตีแกงเนื้อ และ
สปาเก็ตตี้หลากสไตล์ ร้านเขาปรุงรสชาติได้กลมกล่อมทีเดียว แต่ก็ต้องทำใจที่จะต้องรอกันนานสักหน่อย เพราะร้านนี้ครัวค่อนข้างเล็ก